**Plán práce školského digitálneho koordinátora v ZŠ Lehnice na školský rok 2022-2023**

Školský digitálny koordinátor: Mgr. Mikuláš Zemanek

Posledné obdobie je charakterizované veľmi rýchlymi zmenami vo vývoji informačných technológií, ktoré prenikajú do všetkých odvetví ľudskej činnosti a ani výchovno-vzdelávací proces nie je výnimkou. Preto aj proces zavádzania informačných technológií do vzdelávacieho procesu patrí medzi hlavné priority školy. Strategickým cieľom informatizácie na našej škole je implementácia vhodných pedagogických metód s integráciou moderných informačných a komunikačných technológií v procese vzdelávania. Súčasne používať dostupné moderné technológie využívať na publicitu a komunikáciu s verejnosťou prostredníctvom webovej stránky. Využívať učebne s informačno-komunikačnými technológiami aj počas vyučovania neinformatických predmetov a v čase mimo vyučovania na poskytovanie informácií pre žiakov a učiteľov. Skvalitňovať materiálne vybavenie školy prostriedkami IKT a rozvíjať potrebné digitálne kompetencie učiteľov.

Plán práce ŠDK vychádza zo Sprievodcu školským rokom 2022/2023, Plánu práce školy 2022/2023, Inovovaného školského vzdelávacieho programu a Štátneho vzdelávacieho programu.

**Úlohy ŠDK:**

Úlohou školského digitálneho koordinátora (ďalej len „ŠDK“) je monitorovať, koordinovať a metodicky usmerňovať proces informatizácie na škole, spolupracovať s vedením školy s dôrazom **na informatizáciu a vzdelávanie prostredníctvom digitálnych technológií s cieľom podporiť transformáciu vzdelávania a školy pre 21. storočie**, respektíve digitálnu budúcnosť, ŠDK bude rovnako **zabezpečovať poradenstvo a odbornú pomoc** v oblasti zavádzania nových digitálnych metód do vzdelávania a spätnú väzbu pedagogickým zamestnancom školy v uplatňovaní a využívaní digitálnych metód, foriem a didaktických prostriedkov vo výchove a vzdelávaní, poradenstvo v rámci digitálnych technológií, administráciu online testovaní či dostupnosť externých vzdelávacích zdrojov. Okrem toho tiež zabezpečuje **vzdelávanie zamestnancov v oblasti využívania digitálneho obsahu alebo foriem práce s digitálnym obsahom**, aktuálny digitálny materiál ku vzdelávacím štandardom vyučovacích predmetov alebo vzdelávacích oblastí, či pravidelnú informovanosť o aktuálnych možnostiach využívania digitálnych technológií vo výchove a vzdelávaní a možnostiach zabezpečenia kybernetickej bezpečnosti.

**I. Hlavné metódy a formy práce**

* práca na hodinách,
* práca vo voľno-časových aktivitách,
* práca s internetom a počítačovými programami.

**II. Úlohy a ich realizácia**

1. Aktualizácia webovej stránky školy.

Termín: priebežne Zodp: administrátorka webu M. Podhradská

2. Využívať vhodný edukačný obsah na elektronických nosičoch a webových stránkach vo vzdelávacom procese: [www.zslehniceslov.edu.page](http://www.zslehniceslov.edu.page), [www.zborovna.sk](http://www.zborovna.sk), [www.digiškola.sk](http://www.digiškola.sk), [www.aitec.sk](http://www.aitec.sk), [www.planetavedomosti.iedu.sk](http://www.planetavedomosti.iedu.sk), [www.zodpovedne.sk](http://www.zodpovedne.sk), [www.aaskola.sk](http://www.aaskola.sk), [www.pomoc.sk](http://www.pomoc.sk) [www.pivotanimator.net](http://www.pivotanimator.net), [www.ovce.sk](http://www.ovce.sk), [www.tuxpaint.org](http://www.tuxpaint.org), [www.akademiaalexandra.sk](http://www.akademiaalexandra.sk) a ďalších

Termín: priebežne Zodp: všetci vyučujúci

3. Podľa aktuálnej ponuky sa zapájať do súťaží a aktivít, ktoré podporujú využívanie informačných a komunikačných technológií (Baltík, iBobor a pod.)

Termín: priebežne Zodp: všetci vyučujúci

4. Dbať na propagáciu a informovanosť žiakov ohľadom bezpečného používania internetu aj prostredníctvom internetových stránok ([www.bezpecnenainternete.sk](http://www.bezpecnenainternete.sk), [www.ovce.sk](http://www.ovce.sk), [www.zodpovedne.sk](http://www.zodpovedne.sk) a pod.)

Termín: priebežne Zodp: učitelia informatiky

5. Venovať optimálnu pozornosť využívaniu IKT vo vyučovacom procese a rozvíjaniu digitálnych kompetencií žiakov.

Termín: priebežne Zodp: učitelia informatiky

6. Využívať kompetencie z oblasti IKT vo všetkých predmetoch.

Termín: priebežne Zodp: všetci vyučujúci

7. Podľa aktuálnej ponuky sa zapájať do vzdelávania, e-learningových kurzov, digitálneho obsahu priamo riadených organizácií na použitie počítačov pre svoju prácu a vo vyučovaní.

Termín: priebežne Zodp: všetci vyučujúci

8. Realizovať školenia na zvýšenie informačných a digitálnych kompetencií učiteľov.

Termín: priebežne Zodp: školský digitálny koordinátor

9. Posilniť systém online testovania / [www.ibobor.sk](http://www.ibobor.sk) / a sústrediť elektronickú výučbu do prostredia, ktoré žiaci poznajú: e-learning na stránke [www.aaskola.sk](http://www.aaskola.sk), [www.zslehniceslov.edu.page](http://www.zslehniceslov.edu.page).

Termín: priebežne Zodp: všetci vyučujúci

10. Vysvetľovať na hodinách informatiky pojem kybernetická šikana: vznik, riziká a ochrana.

Termín: priebežne Zodp: učitelia informatiky

11. Zasielať cez komunikačné kanály [www.zslehniceslov.edu.page](http://www.zslehniceslov.edu.page) a mobilnú aplikáciu rodičom a žiakom ankety na zlepšenie a zefektívnenie vyučovacieho a výchovného procesu.

Termín: priebežne Zodp: administrátor webu ZŠ, všetci vyučujúci

12. Realizovať elektronickú agendu a dokumentáciu školy.

Termín: priebežne Zodp: ŠDK

V Lehniciach, 25.8.2022

Vypracoval Mgr. Mikuláš Zemanek

školský digitálny koordinátor

Prerokované a schválené na PR dňa 5. septembra 2022

Schválené riaditeľkou školy Ing. Zuzanou Pálmayovou dňa 5. septembra 2022